钦定古今图书集成/明伦汇编/氏族典/第178卷 > 田荣祖
## 钦定古今图书集成/明伦汇编/氏族典/第178卷 > 田荣祖

按《中牟县志》：“荣祖，字继先，邑之土山里人。好学业儒，
长于律科。未冠，充中牟典，补汴梁路府掾，改充南阳
总管府提控。秩满授从事郎，四川等处枢密院都事，
迁陕西屯田总管府经历。差入云南，算理钱粮，兼恤
刑狱，秉公执法，平允得情绩。奏陞征仕郎，陕西行中
书省左右都事，转安西路总管府判官。元贞元年，升”
云南诸路行中书省左右司郎中。历官多善政。卒于
云南宦邸，年五十六。